CELEX: 32016D0078
Language: sk
Date: 2016-01-22 00:00:00
Title: Vykonávacie rozhodnutie Rady (SZBP) 2016/78 z 22. januára 2016, ktorým sa vykonáva rozhodnutie 2010/413/SZBP o reštriktívnych opatreniach voči Iránu

23.1.2016   
            
            
               SK
            
            
               Úradný vestník Európskej únie
            
            
               L 16/25
            
         VYKONÁVACIE ROZHODNUTIE RADY (SZBP) 2016/78
   z 22. januára 2016,
   ktorým sa vykonáva rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady 2010/413/SZBP z 26. júla 2010 o reštriktívnych opatreniach voči Iránu (1), a najmä na jeho článok 23 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 26. júla 2010 prijala rozhodnutie 2010/413/SZBP o reštriktívnych opatreniach voči Iránu.
            
         
               (2)
            
            
               Bezpečnostná rada Organizácie Spojených národov (BR OSN) vyňala 17. januára 2016 zo zoznamu osôb a subjektov, na ktoré sa vzťahujú opatrenia uložené odsekom 6 písm. c) a d) prílohy B k rezolúcii BR OSN č. 2231 (2015), dva subjekty.
            
         
               (3)
            
            
               Reštriktívne opatrenia voči uvedeným dvom subjektom, ktoré sú v súčasnosti uvedené v prílohe I k rozhodnutiu 2010/413/SZBP, by sa preto mali pozastaviť.
            
         
               (4)
            
            
               Rozhodnutie 2010/413/SZBP by sa malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Subjekty uvedené v prílohe I k rozhodnutiu 2010/413/SZBP a v prílohe k tomuto rozhodnutiu sa dopĺňajú do zoznamu v prílohe V k rozhodnutiu 2010/413/SZBP.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 22. januára 2016
      
         
            Za Radu
         
         
            predseda
         
         A.G. KOENDERS
      
   
   
      (1)  Ú. v. EÚ L 195, 27.7.2010, s. 39.
   
      PRÍLOHA
      
                  1.
               
               
                  Bank Sepah a Bank Sepah International